«Қазақстанның денсаулық сақтау саласы – тәуелсіздіктің 30 жылында: нәтижелер, сын-қатерлер және перспективалар» конференциясы
"«Қазақстанның денсаулық сақтау саласы – тәуелсіздіктің 30 жылында: нәтижелер, сын-қатерлер және перспективалар» конференциясы"|"https://amu.kz/infocenter/news/4918/"
TITLE: «Қазақстанның денсаулық сақтау саласы – тәуелсіздіктің 30 жылында: нәтижелер, сын-қатерлер және перспективалар» конференциясы
URL: https://amu.kz/infocenter/news/4918/
META: "«Қазақстанның денсаулық сақтау саласы – тәуелсіздіктің 30 жылында: нәтижелер, сын-қатерлер және перспективалар» конференциясы"|"https://amu.kz/infocenter/news/4918/"
TOTAL WORDS: 543
TEXT: Бүгін Астана медицинауниверситетінде Премьер-Министрдің орынбасары Ералы Тоғжанов, Денсаулық сақтау министрі Алексей Цой, Денсаулық сақтау вице-министрлері Ерлан Қиясов, Ажар Ғиният және басқа да медициналық ұйымдар өкілдерінің қатысуымен «Қазақстанның денсаулық сақтау саласы – тәуелсіздіктің 30 жылында: нәтижелер, сын-қатерлер және перспективалар» атты конференция өткізілді. Шара еліміздегі денсаулық сақтау саласы мен медициналық білім берудің бүгінгі жағдайын, алдағы жылдарға арналған жоспарларды талқылауға бағытталған. Өз баяндамасында Е. Тоғжанов медицина қызметкерлеріне ерен еңбегі үшін алғыс айта отырып, Тәуелсіздік алған күннен бері атқарылған шараларды, сондай-ақ денсаулық сақтау саласына түзетулер енгізген коронавирустық індеттің алғашқы күндерінен бастап қабылданған шараларды атап өтті. Денсаулық сақтау министрі А. Цой Қазақстан денсаулық сақтау саласының 30 жыл ішінде жеткен жетістіктері мен халықтың денсаулығын жақсарту бойынша жоспарланған шаралар туралы толығырақ айтып берді. Оның айтуынша, жалпы алғанда, негізгі демографиялық көрсеткіштердің жақсаруы байқалады, ана мен бала өлімі төмендеді, 20-дан астам инфекцияға қарсы вакциналар тегін енгізілді, көліктік медицинаны жетілдірді, халықты дәрі-дәрмекпен қамтамасыз ету деңгейі, санитарлық-эпидемиологиялық қамтамасыз ету деңгейі жоғарылады. Медициналық білім беру саласында гранттар санын арттыру мақсатында мемлекеттік тапсырыстарды орналастыру, оқуға қабылдау және медициналық кадрларды даярлау қағидалары бекітілді. 2025 жылға қарай гранттар саны 5 мыңнан асады. Денсаулық сақтау саласындағы білім берудің жай-күйі мен даму перспективалары туралы Денсаулық сақтау вице-министрі А. Гиният бөлісті. вицеминистр атап өткендей, 2022 жылдан бастап медициналық кадрларды даярлаудың кешенді білім беру бағдарламасын енгізу жоспарлануда. Бұл бакалавриат, магистратура және интернатура бағдарламаларын біріктіретін медицина, педиатрия және стоматология мандықтары бойынша алты жылдық бағдарлама. Одан әрі – үш және бес жылдық міндетті резидентура, одан кейін түлек практикалық жұмысқа кіріседі. Резидентурадан кейін ол үш жылдық докторантурада оқи алады. Астана медицина университетінің ректоры Камалжан Надыров «Аст МУ» КЕАҚ үшін 5 мақсаттан тұратын даму стратегиясы туралы көзқарасымен бөлісті, оның ішінде: «1-мақсат – академиялық адалдық қағидаттарының рөлін арттыруға, білім беру бағдарламаларын жаңартуға және оқытудың жаңа бағыттарын енгізуге бағытталған сұранысқа ие мамандықтар бойынша бәсекеге қабілетті және кәсіби құзыретті денсаулық сақтау мамандарын даярлау; 2-мақсат – кадрларды іріктеудің және олардың мансаптық өсуінің айқын критерийлері арқылы университеттің кадрлық әлеуетін дамыту және басқару мен қаржыландыру жүйесін жетілдіру. 3 мақсат – ғылыми гранттар табу және студенттерді ғылымға тарту арқылы жаңа білім мен инновацияларды денсаулық сақтау тәжірибесі мен саясатына енгізудің жетекші орталығы ретінде ғылыми-зерттеу университетіне айналдыру және оны дамыту, ғылыми-зерттеу қызметіндегі халықаралық ынтымақтастықты дамыту; 4-мақсат – жаңа клиникалық бағыттарды іске қосу және диагностика немесе емдеудің инновациялық технологияларын енгізу арқылы білім, ғылым және тәжірибенің үштұғырлығы негізінде жұмыс істейтін университетті біріктірілген академиялық медициналық орталық ретінде дамыту; 5-мақсат – оқу кабинеттерін заманауи техникалық құралдармен жабдықтауға, кітапхана қорын жаңартуға, студенттерді жатақханамен қамтамасыз етуге бағытталған университеттің инфрақұрылымы мен материалдық-техникалық базасын дамыту. Шара соңында университетіміздің қызметкерлерін марапаттау рәсімі өткізілді: «Парасат» орденімен Радиобиология және радиациядан қорғау институтының директоры Полат Қазымбет марапатталды. «Қазақстан тәуелсіздігіне 30 жыл» медалімен – Балалар жұқпалы аурулары кафедрасының меңгерушісі Динагүл Баешева, Отбасылық медицина кафедрасының меңгерушісі Сәуле Әбішева, Ш. Сарбасова атындағы микробиология, вирусология және иммунология кафедрасының меңгерушісі Марат Дусмағамбетов, №1 акушерия және гинекология кафедрасының меңгерушісі Зайтун Хамидуллина. «Денсаулық сақтау ісінің үздігі» төс белгісімен – Аллергология, гематология және эндокринология курстарымен балалар аурулары кафедрасының доценті Гүлнар Керімбаева, Дәлелді медицина курсымен жалпы дәрігерлік практика кафедрасының доценті Насихат Нұрғалиева. «Денсаулық сақтау ісіне қосқан үлесі үшін» төс белгісімен – гастроэнтерология, эндокринология және пульмонология курстарымен ішкі аурулар кафедрасының ассистенті Ирина Избасарова, нефрология, аллергология және иммунология курстарымен ішкі аурулар кафедрасының профессоры, Зайдагүл Қыстаубаева, Ангиохирургия және пластикалық хирургия курсы бар хирургия кафедрасының доценті Дулат Торебаев. Әріптестерімізді Тәуелсіздік күні қарсаңында алған марапаттарымен құттықтап, зор денсаулық, толағай табыстар тілейміз!
